ประกาศกระทรวงพลังงานประกาศกระทรวงพลังงานเรื่อง ระยะเวลา หลักเกณฑ์วิธีการ และเงื่อนไขการคัดเลือกกรรมการกำกับกิจการพลังงานพ.ศ. ๒๕๕๓ โดยที่เป็นการสมควรกำหนดระยะเวลาหลักเกณฑ์ วิธีการและเงื่อนไขการคัดเลือกกรรมการกำกับกิจการพลังงานแทนตำแหน่งที่จะว่างอาศัยอำนาจตามความในมาตรา๑๕ วรรคสาม แห่งพระราชบัญญัติการประกอบกิจการพลังงาน พ.ศ. ๒๕๕๐รัฐมนตรีว่าการกระทรวงพลังงานจึงออกประกาศไว้ ดังต่อไปนี้ข้อ๑ ประกาศนี้เรียกว่า ประกาศกระทรวงพลังงานเรื่อง ระยะเวลา หลักเกณฑ์ วิธีการและเงื่อนไขการคัดเลือกกรรมการกำกับกิจการพลังงานพ.ศ. ๒๕๕๓ข้อ๒[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ให้ยกเลิกประกาศกระทรวงพลังงานเรื่อง ระยะเวลา หลักเกณฑ์วิธีการและเงื่อนไขการคัดเลือกคณะกรรมการกำกับกิจการพลังงานตามพระราชบัญญัติการประกอบกิจการพลังงานพ.ศ. ๒๕๕๐ข้อ๔ ในประกาศนี้คณะกรรมการสรรหา หมายความว่าคณะกรรมการที่คณะรัฐมนตรีแต่งตั้งให้ทำหน้าที่คัดเลือกบุคคลที่สมควรได้รับการเสนอชื่อเป็นกรรมการกำกับกิจการพลังงานผู้สมัคร หมายความว่าผู้สมัครเข้ารับการคัดเลือกเป็นกรรมการกำกับกิจการพลังงานสำนักงาน หมายความว่าสำนักงานคณะกรรมการกำกับกิจการพลังงานกรรมการ หมายความว่า กรรมการกำกับกิจการพลังงานรัฐมนตรี หมายความว่า รัฐมนตรีว่าการกระทรวงพลังงานหมวด ๑คุณสมบัติและลักษณะต้องห้ามของผู้สมัคร ข้อ๕ ผู้สมัครต้องเป็นผู้ที่มีผลงานหรือเคยปฏิบัติงานที่แสดงให้เห็นถึงการเป็นผู้มีความรู้ความเข้าใจ และมีความเชี่ยวชาญหรือมีประสบการณ์ไม่น้อยกว่าสิบปี ในสาขาพลังงานคณิตศาสตร์ นิติศาสตร์ วิทยาศาสตร์ วิศวกรรมศาสตร์ เศรษฐศาสตร์ การเงิน การบัญชีทรัพยากรธรรมชาติและสิ่งแวดล้อม การคุ้มครองผู้บริโภค หรือในสาขาอื่นอันจะเป็นประโยชน์ต่อกิจการพลังงาน ทั้งนี้ การนับระยะเวลาในแต่ละสาขาต่าง ๆข้างต้นให้สามารถนำมารวมกันได้ข้อ๖ ผู้สมัครต้องมีคุณสมบัติและไม่มีลักษณะต้องห้ามตามมาตรา๑๓ แห่งพระราชบัญญัติการประกอบกิจการพลังงาน พ.ศ. ๒๕๕๐ ดังต่อไปนี้(๑)มีสัญชาติไทย(๒)มีอายุไม่ต่ำกว่าสี่สิบปีบริบูรณ์(๓)ไม่เป็นสมาชิกสภาผู้แทนราษฎร สมาชิกวุฒิสภา ข้าราชการการเมืองสมาชิกสภาท้องถิ่นหรือผู้บริหารท้องถิ่น(๔)ไม่เป็นผู้ดำรงตำแหน่งใด ๆ ในพรรคการเมือง(๕)ไม่เป็นบุคคลวิกลจริต หรือจิตฟั่นเฟือนไม่สมประกอบ(๖)ไม่ติดยาเสพติดให้โทษ(๗)ไม่เป็นบุคคลล้มละลายหรือไม่เคยเป็นบุคคลล้มละลายทุจริต(๘)ไม่เป็นคนไร้ความสามารถหรือคนเสมือนไร้ความสามารถ(๙)ไม่เป็นบุคคลที่ต้องคำพิพากษาให้จำคุก และถูกคุมขังอยู่โดยหมายของศาล(๑๐)ไม่เป็นบุคคลที่เคยต้องคำพิพากษาให้จำคุกตั้งแต่สองปีขึ้นไป โดยได้พ้นโทษมายังไม่ถึงห้าปีในวันได้รับการเสนอชื่อเว้นแต่ในความผิดอันได้กระทำโดยประมาทหรือความผิดลหุโทษ(๑๑)ไม่เป็นบุคคลที่เคยต้องคำพิพากษาหรือคำสั่งของศาลให้ทรัพย์สินตกเป็นของแผ่นดินเพราะร่ำรวยผิดปกติหรือมีทรัพย์สินเพิ่มขึ้นผิดปกติ(๑๒)ไม่เคยถูกไล่ออก ปลดออก หรือให้ออกจากราชการ หน่วยงานของรัฐ หรือหน่วยงานของเอกชนเพราะทุจริตต่อหน้าที่ หรือเพราะประพฤติชั่วอย่างร้ายแรงหรือถือว่ากระทำการทุจริตและประพฤติมิชอบในวงราชการ(๑๓)ไม่เป็นตุลาการศาลรัฐธรรมนูญ กรรมการการเลือกตั้ง ผู้ตรวจการแผ่นดินกรรมการป้องกันและปราบปรามการทุจริตแห่งชาติ กรรมการตรวจเงินแผ่นดินกรรมการสิทธิมนุษยชนแห่งชาติหรือสมาชิกสภาที่ปรึกษาเศรษฐกิจและสังคมแห่งชาติ(๑๔)ไม่เคยถูกวุฒิสภามีมติให้ถอดถอนออกจากตำแหน่งหมวด ๒การประกาศและการรับสมัครคัดเลือก ข้อ๗ ให้สำนักงานจัดทำประกาศการรับสมัครคัดเลือกกรรมการโดยกำหนดวันเวลา และสถานที่ และรายละเอียดการสมัครเข้ารับการคัดเลือก ทั้งนี้ให้มีระยะเวลาในการรับสมัครภายในสิบห้าวันนับจากวันที่ประกาศโดยปิดประกาศไว้ที่สำนักงาน และเว็บไซต์ของสำนักงานไม่น้อยกว่าสิบวันให้สำนักงานประชาสัมพันธ์การรับสมัครคัดเลือกกรรมการตามวรรคหนึ่งผ่านสื่อมวลชนตามสมควรข้อ๘ รายละเอียดการสมัครเข้ารับการคัดเลือกตามข้อ๗ วรรคหนึ่ง ต้องประกอบด้วย(๑)เอกสารแสดงประวัติโดยย่อ(๒)ประสบการณ์การทำงานผลงานที่เกี่ยวข้องที่ระบุชัดเจนหรือมีหลักฐานแสดงให้เห็นว่าเป็นบุคคลที่มีความเหมาะสมตามข้อ๕(๓)รูปถ่ายหน้าตรงไม่สวมหมวกขนาด ๒ นิ้ว จำนวน ๓ รูป ถ่ายมาแล้วไม่เกิน ๖ เดือน(๔)สำเนาบัตรประจำตัวประชาชนหรือสำเนาทะเบียนบ้านของบุคคลพร้อมได้ลงนามรับรองสำเนาเอกสาร(๕)การยืนยันว่าเป็นบุคคลที่มีคุณสมบัติและไม่มีลักษณะต้องห้ามตามข้อ ๖(๖)หนังสือรับรองแพทย์ที่รับรองว่าไม่เป็นบุคคลวิกลจริตหรือจิตฟั่นเฟือนไม่สมประกอบและไม่ติดยาเสพติดให้โทษจำนวน ๑ ฉบับโดยรับรองจากโรงพยาบาลของรัฐหรือเอกชนให้สำนักงานตรวจสอบเอกสารรายละเอียดการสมัครเข้ารับการคัดเลือกให้ถูกต้องครบถ้วนเพื่อนำเสนอคณะกรรมการสรรหาหมวด ๓หลักเกณฑ์และวิธีการคัดเลือกผู้สมัคร ข้อ๙ ให้คณะกรรมการสรรหาพิจารณาคัดเลือกผู้สมัครที่มีความรู้ความเข้าใจและมีความเชี่ยวชาญหรือมีประสบการณ์รวมทั้งมีคุณสมบัติและไม่มีลักษณะต้องห้ามตามข้อ ๕ และข้อ ๖ ตามจำนวนตำแหน่งกรรมการที่จะว่างลงโดยการลงคะแนนให้กระทำโดยการออกเสียงลงคะแนนลับเพื่อเสนอต่อรัฐมนตรีการพิจารณาคัดเลือกผู้สมัครตามวรรคหนึ่งให้เป็นไปตามที่คณะกรรมการสรรหากำหนดทั้งนี้อาจกำหนดให้ผู้สมัครแสดงตนและวิสัยทัศน์ด้วยวาจาต่อที่ประชุมคณะกรรมการสรรหาข้อ๑๐ การประกาศรายชื่อผู้สมัครที่ได้รับการคัดเลือกตามข้อ๙ ให้ปิดประกาศไว้ที่สำนักงานและเว็บไซต์ของสำนักงานและแจ้งเป็นหนังสือถึงบุคคลดังกล่าวด้วยข้อ๑๑ การเสนอชื่อบุคคลที่ได้รับการคัดเลือกต่อรัฐมนตรีต้องประกอบด้วยรายละเอียดหรือหลักฐานชัดเจนว่าเป็นบุคคลที่มีความเหมาะสมด้านหนึ่งด้านใดตามข้อ๕ และหนังสือยินยอมของบุคคลที่ได้รับการคัดเลือกรวมทั้งการเปิดเผยข้อมูลรายละเอียดของบุคคลที่ได้รับการคัดเลือกต่อสาธารณชนการพิจารณาคัดเลือกและเสนอชื่อต่อรัฐมนตรีต้องดำเนินการให้แล้วเสร็จภายในสี่สิบห้าวันนับจากวันครบกำหนดรับสมัครข้อ๑๒ ในกรณีที่มีปัญหาหรือข้อโต้แย้งเกี่ยวกับการปฏิบัติตามประกาศนี้หรือการดำเนินการอื่นใดที่มิได้ระบุไว้ในประกาศนี้ให้รัฐมนตรีเป็นผู้วินิจฉัยชี้ขาดประกาศ ณ วันที่ ๒๔พฤศจิกายน พ.ศ. ๒๕๕๓วรรณรัตน์ ชาญนุกูลรัฐมนตรีว่าการกระทรวงพลังงานปริยานุช/ผู้จัดทำ๑๔ ธันวาคม ๒๕๕๓ณัฐวดี/ตรวจ๑๔ ธันวาคม ๒๕๕๓[๑] ราชกิจจานุเบกษาเล่ม ๑๒๗/ตอนพิเศษ ๑๔๐ ง/หน้า ๔๙/๘ ธันวาคม ๒๕๕๓